text: Løkke: Afskaf regionerne
  09 august 2011 kl. 15.52
  Venstre har planer om at nedlægge regionerne, men den plan falder ikke i god jord hos Region Syddanmark.
  Fortsætter regeringen efter valget, vil statsminister Lars Løkke Rasmussen afskaffe de fem regioner i løbet af de næste to år. 
  Begrundelsen er blandt andet, at man derved kan spare en halv milliard kroner - men den påstand har regionsrådsformand Carl Holst svært ved at se gjort til virkelighed. 
  Han synes også, at driften af sygehusene - som primært er regionernes opgave - ikke skal styres af eksperter, men af nogen, der er folkeligt valgt.
  